Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael lubab võidelda kõigi terrorismi vormidega, kus need ka ei ilmneks.
Iisraeli president lubab välja juurida
Iisraeli kristlaste vastaste rünnakute murettekitava nähtuse.
ÜRO Julgeolekunõukogu hoiatab:
Süüria on valetanud oma keemia- relvaprogrammist vabanemise kohta.
Iisrael võitleb terrori vastu kõikjal, kus see võib esile kerkida,
ja kõigi selle vormide vastu, kasutades kõiki vahendeid,
et tagada oma kodanike, vägede ja suveräänsuse turvalisus.
Jordani Läänekaldal, Juuda ja Samaaria maakondades
tegid Iisraeli armee IDF, julgeolekuagentuur ISA
ja piiripolitsei eriüksused öösel reide kuues erinevas Palestiina külas,
mille käigus vahistati seitse terrorismis kahtlustatavat.
Teistes, kuid siiski seotud uudistes - kaks Iisraeli kodanikku,
sh riikliku julgeoleku ministri Itamar Ben Gviri Otzma Yehudit parteist pärit
parlamendiliikme endine pressiesindaja,
vahistati süüdistatuna rahvuslikult motiveeritud mõrvas,
mida IDF nimetas "natsionalistlikuks terrorismiks".
Intsident leidis aset reede õhtul, kui Palestiina linna Burqa lähedal
toimus kümnete palestiinlaste ja Iisraeli tsiviilelanike kokkupõrge.
Kokkupõrgete käigus, kus mõlemad pooled loopisid kive
ja palestiinlased tulistasid iisraellasi ilutulestikurakettidega,
avasid Iisraeli tsiviilelanikud palestiinlaste vastu püssitule.
Selle tulemusel sai üks palestiinlane surma ja neli inimest vigastada.
Mitmed iisraellased said kergelt viga nende pihta loobitud kivide tõttu.
Pärast vägivaldse vahejuhtumi esialgset uurimist
otsustas IDF kuulutada piirkonna suletud sõjaliseks tsooniks
ja esitas oma järeldused Iisraeli politseile,
kes algatas koostöös ISAga uurimise, mis hõlmas ka mitmeid vahistamisi.
Nagu varem mainitud,
esitatakse kahele arreteeritud Iisraeli kodanikule mõrvasüüdistus.
Oluline on märkida,
et üks palestiinlase surmaga lõppenud tulistamise eest vahistatu vabastati,
kui kohus leidis, et politseil pole piisavalt tõendeid,
et teda vahi all hoida, ja ta jääb kohtumenetluse ajaks koduaresti.
Eraldi peavad viis palestiinlast,
kes vahistati osaluse eest vägivaldses kokkupõrkes,
astuma sõjaväetribunali ette nn Läänekaldal.
Vahepeal Washingtonis -
USA välisministeeriumi pressiesindaja Matthew Miller vastas küsimusele
välisministeeriumi Lähis-Ida asjade büroo otsuse kohta
nimetada rünnakut "terroriaktiks".
Arvan, et võite tõlgendada seda nii, et oleme rünnaku pärast väga mures.
Oleme väga mures kõigi rünnakute pärast, mida nägime nädalavahetusel
Iisraelis ja Palestiina aladel. Mõistame need teravalt hukka.
Lähis-Ida büroo nädalavahetuse avaldus Twitteris
tegi selgeks meie seisukoha terrorirünnakute suhtes.
See selgitas meie seisukohta äärmusasunike vägivalla suhtes.
Märgiksin, et IDFi pressiesindaja nimetas täna hommikul
rünnakut Burkas "rahvuslikuks terrorismiks".
Lisaks oleme selgelt öelnud, et vastutust ja õiglust tuleb taotleda
võrdse rangusega kõigi vägivaldse ekstremismi juhtumite puhul,
sõltumata sellest, kes on kurjategijad.
Tagasi Iisraeli,
kus politsei suurendab jõupingutusi kristlike kogukondade kaitsmiseks,
keset murettekitavat nähtust, kus radikaalsete juudi rühmitused
on aktiivselt kiusanud ja ka rünnanud kristlasi
ja nende pühapaiku kogu maal.
Ühisponnistustes astuda vastu kristlastevastaste rünnakute kasvule,
ühines Iisraeli politsei peadirektor Ya' 'akov Shabtai
president Isaac Herzogiga
korduvate rünnakute objektiks olnud Stella Marise kloostris Haifas,
kus Iisraeli riigipea lubas ohtliku nähtuse välja juurida.
Viimastel kuudel oleme olnud tunnistajaks väga karmile hoiakule
kristlike konfessioonide liikmete vastu Pühal maal,
meie vendade ja õdede, kristlastest kodanike vastu,
keda rünnatakse nende palve- ja palvuskohtades, tänavatel.
Suhtun sellesse nähtusse ülima tõsidusega.
See on vastuvõetamatu ja peame selle fenomeni välja juurima.
Tänan Iisraeli Politseid ja korrakaitseasutusi,
kes on võtnud seda küsimust väga tõsiselt.
Kuigi ründajad ei tee vahet kristlikel konfessioonidel,
mida mitmed kristlusevastased ühendused on statistika järgi
võrdselt rünnanud ja ahistanud, rõhutas Stella Marise kloostri abt,
et kõik Iisraeli kristlased soovivad elada ühiskonna lahutamatu osana
rahus ja vaikuses.
Politsei poolt kristlaste kaitseks tehtavate jõupingutuste raames
võõrustas Jeruusalemma ringkonna ülema asetäitja Doron Turgeman
kohalike kristlike kogukondade juhte.
Vestluse käigus palus Turgeman igal kirikul määrata esindaja,
kes töötab koos politseiga,
et tegeleda vägivalla-, vandalismi- ja hirmutamisjuhtumite kasvuga.
Samuti mainisite, et paljud juhtumid ei jõua politseisse.
Ja ma saan ka aru. Aga kui vaatan siin oma andmeid,
siis näen 21... 16 juhtumit viimase aasta jooksul;
21 vahistatut, ja olen kindel, et neid on veel.
Esiteks arvan,
et iga kogukond, iga siinne juht
peab võtma kirikust ühe inimese,
kes suhtleb politseiga.
TV7-le antud avalduses
mõistis Iisraeli politsei taas hukka kristlaste vastased rünnakud
ja kohustus tegema lisasamme nende ärahoidmiseks.
New Yorgis toimus ÜRO Julgeolekunõukogu istung,
et arutada Süüria võimetust anda aru oma keemiarelvaprogrammi kohta,
hoolimata Hiina ja Venemaa vastuseisust.
ÜRO direktor ja kõrge esindaja asetäitja desarmeerimisküsimustes
Adedeji Ebo kordas kohtumisel, et maailmaorgan usub põhimõtteliselt,
et Assadi režiim valetab jätkuvalt keemiarelvadest vabanemise kohta.
Süüria Araabia Vabariigi täielik koostöö
OPCW tehnilise sekretariaadiga
on oluline kõigi lahtiste küsimuste lahendamiseks.
Võttes arvesse tuvastatud lünki, vastuolusid ja lahknevusi,
mis veel lahendamata, on OPCW tehniline sekretariaat seisukohal,
et Süüria Araabia Vabariigi esitatud deklaratsiooni
ei saa endiselt pidada täpseks ja täielikuks
vastavalt keemiarelvade konventsioonile.
Samal ajal kui Venemaa ja Hiina keeldusid istungil sõna võtmast;
noomis USA koos oma Euroopa ja Vaikse ookeani piirkonna liitlastega
Assadi režiimi ebaausa käitumise eest
ja kutsus Süüriat üles oma kohustusi täitma.
Režiim ei kavatsenud kunagi CWCd täita
ja varjas tahtlikult OPCW eest keemiarelvi.
Tegelikult kinnitasid ÜRO ja OPCW uurimismehhanismid
pärast CWCga liitumist 2013. a septembris,
et Süüria on kasutanud keemiarelva omaenda rahva vastu
üheksas järjestikuses rünnakus.
Assadi režiim on korduvalt valetanud rahvusvahelisele üldsusele
ja intsidente uurivatele uurijatele.
Süüria esindaja asetäitja ÜROs asus kaitsepositsioonile,
ja veeretas režiimi läbipaistmatuse irooniliselt Ameerika vandenõu kaela.
Minu riik on korduvalt öelnud,
et mõistame hukka keemiarelvade kasutamise ükskõik kelle poolt,
ükskõik millistel asjaoludel või ükskõik kus.
USA jätkab katseid kasutada keemiarelvatoimikut
oma Süüria-vastase vaenuliku tegevuskava teenimiseks.
Olemasolev teave näitab,
et nende ebaseaduslikult riigis viibivad relvajõud
on sisuliselt andnud terrorirühmitusele
neid mürgiseid keemilisi aineid
ja andnud väljaõppe nende kasutamiseks.
Huvitav on märkida, et täpselt nädal tagasi
avaldas Iisraeli uurimiskeskus Alma aruande pealkirjaga "Keemiarelvade
ja kaasaegse relvastuse sattumise oht Iraani telje käsilaste kätte".
Alma keskuse asutaja ja tegevjuht, reservkolonelleitnant Sarit Zehavi
rõhutas TV7ga rääkides, et keemiarelvad
on võinud jõuda Iraani käsilase Hezbollah' kätte Liibanonis.
Alles eelmisel nädalal avaldasime aruande CERSi,
Süüria arenenud relvade tööstuse kohta,
mis toodab jätkuvalt keemiarelvi, mis jõudsid ilmselt ka Hezbollah' kätte;
keemiarelva, mida kasutati paar korda Süüria kodanike vastu.
Viimane kord oli 2018. aastal, st pärast seda,
kui ÜRO hakkas sellest rääkima ja selle toimikuga tegelema,
ja see jätkub tänaseni.
Süüria valitsusele on keemiarelvade omamine ellujäämise garantiiks.
Ma pole kindel, et ÜRO jõupingutused
viivad tegelikult Süüria keemiarelvade kahjutuks tegemiseni.
Kol Zehavi lisas,
et Süüria Teadusuuringute ja Uurimiskeskus ehk CERS
on muutunud relvatootmistehaseks, kus tegutsevad
nii Süüria Araabiaarmee kui ka Iraan ja selle käskjalad.
Aitäh, et vaatasite TV7 Iisraeli Uudiseid!
Juhiksin tähelepanu, et TV7 Iisrael on annetuspõhine teenistus.
Kui meie saated teid õnnistavad ja soovite aidata neid eetris hoida,
kaaluge annetuse tegemist.
Seda saab teha meie veebilehel www.tv7israelnews.com
Kutsun ka palvetama rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri